На основу члана 24. став 4. Закона о раду („Сл. гласник РС“, број 24/05. 61/05, 54/09, 32/13 и 75/14), члана 26. став 1. тачка 12. Закона о јавним предузећима („Сл. гласник РС“, број 15/2016) Решења општинског већа општине Осечина о давању сагласности на измену Унутрашње организације и систематизације послова ЈКП Осечина број 060-55/17 од 07.12.2017. године и члана 41. Статута ЈКП „Осечина“ из Осечине директор ЈКП „Осечина“, дана 13.12.2017. године, ДОНОСИ:

**ИЗМЕНЕ И ДОПУНЕ ПРАВИЛНИКА О УНУТРАШЊОЈ ОРГАНИЗАЦИЈИ И СИСТЕМАТИЗАЦИЈИ ПОСЛОВА ЈАВНОГ КОМУНАЛНОГ ПРЕДУЗЕЋА „ОСЕЧИНА“ ИЗ ОСЕЧИНЕ**

**Члан 1.**

Правилник о унутрашњој организацији и систематизацији послова ЈКП „Осечина“ из Осечине донет је дана 01.02.2017. године и заведен под бројем 36/17, а ступио је на снагу осмог дана од дана објављивања на огласној табли ЈКП „Осечина“ тј.дана 09.02.2017. године.

Члан 2.

Овај Правилник мења се у члану 36. у делу који се односи на назив радног места

Чувар и руковаоц уређајима за прераду и дистрибуцију воде, као и опис послова и задатака овог радног места и сада гласи:

**„НАЗИВ РАДНОГ МЕСТА:** Руковалац уређајима за прераду и дистрибуцију воде.

**ПОСЛОВИ И ЗАДАЦИ:** Пуштање пумпи у експлоатацију и праћење њиховог рада (бунарске и главне потисне пумпе воде у мрежу), праћење нивоа воде у мрежи и у базену на Кику, обилажење и праћење рада бустер станице за Јовиће, праћење потрошње воде, уредно и на време хлорисање сирове воде и воде у мрежи – системом за хлорисање, као и други вид дезинфекције воде, уредно и на време праћење концентрације хлора у сировој води, води у базену и води у мрежи, благовремено требовање нове количине хлора код непосредног руководиоца и горива за рад агрегата, одржавање у исправности бунарских и потисних пумпи за воду и осталих уређаја и постројења у згради и бунарским кућицама, примарно одржавање (варење, фарбање и сл.) пумпи, инсталација, уређаја, постројења, кречење и примарно одржавање зграде и пословне просторије сходно својим способностима, повремено обилажење базена за воду на Кику, водовода и бунара на изворишту уз Остружањску реку, као и пословне зграде и круг предузећа – у време дежурства, уредно вођење дневних извештаја у одговарајуће књиге (књига за евиденцију хлора у води, књига дежурства, књига рада агрегата, књига временског рада пумпи за потискивање воде у мрежу, књига о дистрибуцији воде у мрежу и др.), уређивање и одржавање чистоће у зони непосредне санитарне заштите, уређивање и одржавање круга изворишта (кошење и купљење траве, орезивање, кресање и одржавање дрвореда и др. растиња, сађење, окопавање, заливање и одржавање цвећа и др. растиња и сл.), у току сезоне грејања могу обављати послове ложења котлова и одржавања инсталација на

котловима и то радници који имају одговарајућу лиценцу за те послове, а обављаће и друге послове по налогу непосредног руководиоца или директора.

Члан 3.

Измене и допуне Правилника објављују се на огласној табли предузећа и ступиће на снагу осмог дана од дана објављивања, након чега ускладити Уговоре о раду радницима на горе поменутом радном месту.

ЈКП „Осечина“, Осечина

Директор

\_\_\_\_\_\_\_\_\_\_\_\_\_\_\_\_\_\_\_\_\_

Никола Томић